Nyeste Skilderie af Kiøbenhavn, 1822-09-21
Til Slutningen maa endnu erindres, at de opbragte Colleger i den politiske Klub i deres Harme over Friseurens (Franz Knivsmeds) Modsigelses aand, ikke, som i Originalen viste ham Døren, men kastede ham udaf Vinduet. Uden Tvivl, tilføier Rec., havde de nyligen seet "Livet en Drøm", og, efterlignende Prinds Sigismund, meente de vel, at hvad en Prinds gjorde, vilde heller ikke koste dem Halsen." – Saavidt den tydske Anmelder. Vi kunne aldeles ikke være enige med Anmelderen i en saadan Lempen af de Holbergske Lystspil efter Tiden og Tidsforholdene. Det er netop een af disse Lystspils Hovedfortjenester, at de, som satirisk comiske Grundtryper, saaledes som de kom fra Forfatterens Pen, more og behage til alle Tider. Endnu om Aarhundreder vil man lee af de Holbergske Vittigheder og ægte comiske Situationer, der for størstedelen ville blive Vittigheder, selv om Forholdene i Verden skulle forandre sig saaledes, at Gjenstanden for Satiren ganske forsvandt. Saaledes leer man endnu af Donquixotte, efter to hundrede Aars Forløb, uagtet intet Menneske broder sig mere om de Ridderromaner, han skulde forjage, saaledes læses Butters Hudibras endnu bestandig med Fornøielse, uagtet de religiøse Stridigheder, der foranledigede dette comiske Heltedigt, ere glemte; og saaledes vil ogsaa Holbergs Peder Paars more de sildigste Slægter, om end Anholt, fra een af de mindste blandt de danske Øer, ved en besynderlig Naturbegivenhed, skulde blive ti Gange saa stor og befolket, som den nu er, eller endog ganske gaae under. Man har sagt, at om Kjøbenhavn, lig et Herculanum, om to Aartusinder skulde opstaae af sin Aske, vilde man ene af Holbergs Lystspil kunne lære at kjende Kjøbenhavns Sæder og Levemaade, om end alle andre Monumenter derom vare forsvundne. Men vi troe, at dette er een af disse Lystspils mindste Fortjenester; thi Sligt vil man meget bedre kunne lære af Skrifter, der skildre Livet, som det er, end af blotte Fictioner, hvori Sandhed og Opdigtelse ere sammenblandede. Men hvad der er den udødelige Siel i disse Arbeider er den comiske Kraft, der i Aarhundreder maa overleve den heldigste Skildring af Characterer og Sæder. Det gaaer saadanne Værker, som Van Dyckske Portraiter, hvilke ingen nu bryder sig mere om, enten de ligne Originalerne eller ei, men vel, at de fra Tegningens og Coloritens Side ere Mesterstykker. De ere blevne til Studier længe efterat de have ophørt at hænge i Familiegallerierne. Men da Vittighederne i de Holbergske Lystspil, som oftest ere ganske locale, ville de i Oversættelser kun betinget behage Udlændingen. Uden Holbergs Aand vil det være vanskeligt at gjengive dem i deres hele comiske Kraft; thi selv for vore Efterkommere vil mange Vittigheder blive uforstaaelige. For kun at nævne eet Exempel - havde een af de to sidste store Jldebrande fortæret den levnede Side af Vimmelskaftet, og denne Gade var blevet snorlige, hvo kunde da, uden de, der havde seet den i sin nuværende Tilstand, forstaae Jespers Jndfald, naar han siger til Jacob v. Tybo: "Herrens Ryg er som Vimmelskaftet og Herrens N. som Amagertorv Hvad skal en Tydsker tænke sig, naar han f. Ex. hørte, der Herr har einen Rücken wie die Wimmelschaft und einen Hintern wie den Amackermarkt, eller seer Ordspillet i Jean de France med mon pere og modne Pærer oversat med "reife Birnen", Man kan vel altsaa frit erklære, at Holbergs Lystspil, i det Hele betragtede, ere uoversættelige. Vist nok vil selv Udlændingen, endog i den mindre heldige Oversættelse, see Geniet fremskinne og glæde sig derover, som den, der vandrer om Natten i en Skov, fryder sig selv ved Synet af en Lygtemand, thi hvad Lessing anfører om Shakespear gielder ogsaa om Holberg, alt hvad han har skrevet bærer et Stempel, der siger hele Verden; det er mit men ikke desto mindre vil Holberg, som Lystspildigter, dog aldrig ganske kunne behage, uden læst i dansk Tungemaal og seet paa dansk Skueplads. Man kan sige her med Schiller: hier sind die starken Wurzeln deiner Kraft,